SET หลังพักซื้อขาย 30 นาที ไหลต่อกว่า 11% หลุด 1,000 จุด!
SET หลังพักซื้อขาย 30 นาที ไหลต่อกว่า 11% หลุด 1,000 จุด!
13 มี.ค. 2563

สืบเนื่องจากดัชนีตลาดหุ้นไทยเปิดตลาดภาคเช้าวันนี้ (13 มี.ค.) ปรับตัวลงทันที 10%  ส่งผลให้เกิดการใช้มาตรการ Circuit Breaker เพื่อหยุดพักการซื้อขายหุ้นในตลาดหลักทรัพย์เป็นการชั่วคราว 30 นาที สำหรับกรณีที่สภาวะการซื้อขายมีความผันผวนรุนแรง
โดย ตลาดหลักทรัพย์แห่งประเทศไทย (ตลท.) แจ้งหยุดทำการซื้อขายหลักทรัพย์เป็นการชั่วคราวตั้งแต่เวลา 09:59 ถึง 10:29 น. สาเหตุจากดัชนีราคาหลักทรัพย์ปรับตัวลดลง 111.52 จุด คิดเป็น 10.00% จากดัชนีราคาปิดวันทำการก่อนหน้า (Circuit Breaker Level 1) เวลาเปิดซื้อขายหลังจากหยุดทำการซื้อขาย Pre-Open เวลา 10:19 น. Open เวลา 10:29 น.
ล่าสุด ตลาดหุ้นไทยได้เปิดทำการซื้อขายตามปกติอีกครั้ง โดย ณ เวลา 10.29 น. ดัชนีอยู่ที่ระดับ 993.28 จุด ลบ 121.63 จุด หรือ 10.91% ด้วยมูลค่าซื้อขาย 5.27 พันล้านบาท